《𨹁山顶上度重阳节 其二》
清代·吕师濂

吴越如今霜桕肥，炎方且得缓寒衣。但违吾土登楼倦，欲笑参军落帽非。

客重屠沽投臭味，秋谁瘦健向庭闱。东来一片伤心雁，恐有乡书莫即飞。

作者简介：明末清初浙江山阴人，字黍字，号守斋。吕本曾孙。明亡后散财结客，好谈兵。后历游九边。善书，工古文，诗豪迈不羁。有《何山草堂诗稿》、《守斋词》。